
ANDREJA PUMPURA RĪGAS 11. PAMATSKOLA
Latgales iela 197, Rīga, LV-1019, tālrunis 67474592, e‑pasts: ap11ps@riga.lv

IEKŠĒJIE NOTEIKUMI

Rīgā

	17.04.2025.
	
	Nr. PS11-25-8-nts




	Kārtība, kādā izglītojamo vecāki un citas personas var ierasties un uzturēties Andreja Pumpura Rīgas 11.pamatskolā un sekām kārtības neievērošanas gadījumā


	 

	 
	Izdoti saskaņā ar Ministru kabineta
 2023. gada 22. augusta noteikumu Nr. 474 
“Kārtība, kādā nodrošināma izglītojamo profilaktiskā 
veselības aprūpe, pirmā palīdzība un drošība izglītības 
iestādēs un to organizētajos pasākumos” 9.9. apakšpunktu




I [bookmark: bookmark4]Vispārīgie jautājumi

1. Kārtība nosaka Andreja Pumpura Rīgas 11. pamatskolas (turpmāk – izglītības iestāde) izglītojamo vecāku, aizbildņu, citu pilnvaroto personu (turpmāk – Vecāki) un nepiederošu personu uzturēšanās kārtību izglītības iestādē (turpmāk – kārtība).
2. Kārtības mērķis ir nodrošināt izglītojamo drošību un izglītības iestādes darbības nepārtrauktību.
3. Nepiederoša persona šo noteikumu izpratnē ir ikviena persona, kuras darba vai mācību vieta nav Izglītības iestāde, izņemot izglītojamo Vecākus.
4. Ikvienam Izglītības iestādes darbiniekam ir tiesības noskaidrot nepiederošas personas klātbūtnes mērķi Izglītības iestādē. Nepieciešamības gadījumā Izglītības iestādes darbinieks iepazīstina ar šiem noteikumiem.
5. Kārtības ikdienas nodrošināšanu īsteno izglītības iestādes dežurants.
6. Ikviena persona, apmeklējot izglītības iestādi, ievēro darbinieku norādes, sabiedrībā pieņemtas uzvedības normas, izglītojamo, darbinieku un citu apmeklētāju likumīgās intereses un tiesības.
7. Izglītības iestādes telpās aizliegts ienākt un uzturēties personām alkohola un/vai citu apreibinošo vielu ietekmē.

[bookmark: bookmark5]II Izglītojamo Vecāku uzturēšanās Izglītības iestādes telpās

8. Vecāki izglītojamo pavada uz Izglītības iestādi pirms stundām un/vai sagaida viņus pēc stundām pie Izglītības iestādes durvīm.
9. Ierodoties Izglītības iestādē pēc 1.-2.kl. bērna, kurš atrodas pagarinātās dienas grupā, Vecākiem telefoniski jāsazinās ar pagarinātās dienas grupas pedagogu vai savu bērnu, vai skolas dežurantu, kurš sazvanīsies ar pagarinātās dienas grupas skolotāju, un bērns patstāvīgi atnāk līdz garderobei.
10. Ja Vecākiem vai citiem ģimenes locekļiem ir nepieciešamība satikt izglītojamo mācību norises laikā, vēršas pie dežuranta vai cita atbildīgā izglītības iestādes darbinieka.
11. Ja Vecāki vēlas runāt ar sava bērna klases audzinātāju vai priekšmeta pedagogu, viņam ar klases audzinātāju vai e-klases pasta starpniecību iepriekš jāvienojas par abpusēji izdevīgu tikšanās laiku.
12. Darbinieks, pie kura saskaņota tikšanās, savlaicīgi informē par to Izglītības iestādes ēkas dežurantu.
13. Aizliegts traucēt mācību un audzināšanas procesu, ieiet klases telpā pēc mācību stundu sākuma un citos gadījumos, kas tieši saistīti ar izglītības procesa nodrošināšanu.
14. Izglītojamo Vecāki, aizbildņi, citi pilnvaroti ģimenes locekļi un draugi var apmeklēt izglītības iestādes izglītojošos, svinīgos u.c. ārpusstundu pasākumus, ja tas ir atļauts saskaņā ar izglītības iestādes vadības norādījumiem.
15.  Izglītojamā likumiskais pārstāvis paziņo vadībai par plānoto uzaicināmo personu skaitu, norādot informāciju par šo personu vārdu un uzvārdu, kā arī citu informāciju, kas nepieciešamas pēc izglītības iestādes vadības norādījuma.
16. Par uzaicināto personu uzturēšanos izglītības iestāde atbild uzaicinātājs.

III [bookmark: bookmark6]Citu nepiederošu personu uzturēšanās Izglītības iestādē

17. Nepiederoša persona, ienākot izglītības iestādes telpās, pieiet pie izglītības iestādes dežuranta un informē par ierašanās iemeslu. Dežuranta pienākums ir noskaidrot personas ierašanās mērķi.
18. Izglītības iestādē aizliegts uzturēties nepiederošām personām, kuras ieradušās bez likumiska pamata. 
19. Par nepiederošas personas uzturēšanos izglītības iestādē ir atbildīga persona, pie kuras ir ieradies iepriekš pieteicies apmeklētājs.
20. Valsts un pašvaldības iestāžu darbinieku ierašanās gadījumā izglītības iestādē dežuranta pienākums ir pieprasīt apmeklētājiem uzrādīt personas dienesta apliecību un pavadīt viņus pie izglītības iestādes vadības pārstāvja.
21. Izglītības iestādes ēkas dežurants vai nepiederošā persona personīgi veic ierakstu reģistrācijas kladē, norādot datumu un laiku, nepiederošās personas vārdu, uzvārdu, kontakttālruni, apmeklējamo Izglītības iestādes darbinieku.
22. Nepiederošām personām ir tiesības piedalīties Izglītības iestādes organizētajos pasākumos, iepriekš saskaņojot dalību ar Izglītības iestādēs atbildīgo personu par attiecīgā pasākuma organizēšanu, kā arī saņemot atļauju par pasākuma vai pasākuma dalībnieku fotografēšanu, audio un video ierakstu veikšanu.
23. Par personām, kuras Izglītības iestādē ieradušās sniegt pakalpojumus, Izglītības iestādes ēkas dežurants informē Izglītības iestādes direktoru, direktora vietniekus un/vai Saimniecības vadītāju.
24. Nepiederošām personām aizliegts bez iemesla pārvietoties pa Izglītības iestādes telpām, traucēt mācību stundu un citu nodarbību norisi.
25. Izglītības iestādes dežurantam un darbiniekiem ir tiesības izraidīt no Izglītības iestādes nepiederošās personas, ja persona nevar paskaidrot ierašanās mērķi un/vai ierašanās nav saskaņota.
26. Ja nepiederošas personas uzvedība ir agresīva, neprognozējama un nepiederošā persona neievēro kārtības noteikumus vai nepakļaujas izglītības iestādes darbinieku prasībām, Izglītības iestādes dežurants nekavējoties informē izglītības iestādes vadību, kas pieņem lēmumu par Valsts policijas vai pašvaldības policijas izsaukšanu. 
27. Izglītības iestādes darbinieku un izglītojamo pienākums ir informēt Izglītības iestādes vadību vai dežurantu par aizdomīgu personu atrašanos izglītības iestādē vai tās teritorijā.

IV Noslēguma jautājumi

28. Ar izglītības iestādē izstrādāto kārtību Izglītības iestāde iepazīstina izglītojamos, Vecākus, nodarbinātos, kā arī pakalpojumu sniedzējus. Izstrādātā kārtība tiek publicēta Izglītības iestādes mājas lapā: www.ap11ps.lv.
29. Direktora vietniekam saimniecības jautājumos ir pienākums ar šiem noteikumiem iepazīstināt izglītības iestādes dežurantu un citus atbildīgos darbiniekus.
30. Kārtība izvietojama apmeklētājiem pieejamā vietā.


	Andreja Pumpura Rīgas 11. pamatskolas vadītāja/direktore (izglītības jomā) 
	R.Linde



	Linde	67474590

